Mike Maignan
Mike Peterson Maignan (født d. 3. juli 1995) er en fransk professionel fodboldspiller, som spiller for Serie A-klubben AC Milan og Frankrigs landshold.

Baggrund 
Maignan er født i Fransk Guyana til en mor fra Haiti og en far fra Frankrig.

Klubkarriere

Paris Saint-Germain 
Maignan kom igennem Paris Saint-Germains ungdomsakademi. Han var flere gange involveret med førsteholdet, men spillede dog aldrig en kamp.

Lille 
Maignan skiftede i august 2015 til Lille OSC. Efter at førstevalgsmålmand Vincent Enyeama fik et rødt kort i en kamp imod Rennes den 18. september 2015 fik Maignan sin førsteholdsdebut, hvor han imponerede ved at rede et straffespark. I den næste kamp redede han igen et straffespark.

Hans førsteholdsgennembrud kom dog først i 2017-18 sæsonen, hvor han blev førstevalg frem for Enyeama. Maignan var i 2020-21 sæsonen med til at Lille vandt Ligue 1. Han holdt rent bur i sæsonen i hele 21 kampe, hvilke kun var et rent bur væk fra den gamle rekord.

AC Milan 
I maj 2021 annoncerede AC Milan at Maignan ville skifte til klubben per den 1. juni. Han imponerede stort i sin debutsæson, trods den store opgave som det var at erstatte Gianluigi Donnarumma. Han endte sæsonen med 17 rene bur, bedre end nogen anden målmand i ligaen, og han blev kåret som årets målmand i Serie A som resultat.

Landsholdskarriere

Ungdomslandshold 
Maignan har repræsenteret Frankrig på samtlige ungdomsniveauer.

Seniorlandshold 
Maignan debuterede for Frankrigs landshold den 7. oktober 2020. Han var del af Frankrigs trup til EM 2020.

Titler 
Lille
 Ligue 1: 1 (2020-21)

AC Milan

 Serie A: 1 (2021-22)

Frankrig

 UEFA Nations League: 1 (2020-21)

Individual

 UNFP Ligue 1 Årets målmand: 1 (2018-19)
 UNFP Ligue 1 Årets hold: 1 (2018-19)
 Serie A Bedste målmand: 1 (2021-22)

Kilder

Eksterne henvisninger 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra Paris Saint-Germain
Fodboldspillere fra Lille OSC
Fodboldspillere fra AC Milan
Deltagere ved det europæiske mesterskab i fodbold 2020